**ELŐTERJESZTÉS**

**Körmend város Önkormányzata Képviselő-testülete 2016. április 27-i ülésére**

**Tárgy:** közterületek bontása és helyreállítása kapcsán rendeletalkotás

Tisztelt Képviselő-testület!

A város közútjait, közterületeit számos esetben kérik vagy közműszolgáltatók, üzemeltetők, vagy más, beruházással érdekeltek felbontani.

A helyi közutak kezelője az Önkormányzat, amelynek jogában áll e bontások és az azt követő helyreállítások feltételeit rendeletben szabályozni.

A Városfejlesztési irodával egyeztetve szükségesnek látjuk a rendelet megalkotását, mert az tudja kellő részletében leszabályozni e tevékenység végzésének feltételeit úgy, hogy az önkormányzati (városlakói) érdekek abban messzemenően meg tudjanak jelenni.

Mindannyian tudjuk, hogy egy út annak megbontása után már sose lesz a régi**.** A rendelet alkotásakor ezért olyan szabályokat fogalmaztunk meg, amelyek megtartásával a legjobban biztosítható a helyi közutak védelme bontás esetében is, azt ugyanis be kell látnunk, hogy a bontások is közérdekű tevékenységnek minősülnek – akárcsak az azt követő, szakszerű helyreállítás is.

A rendelet kellően részletes, így azt az előterjesztésben részletesen magyarázni nem kívánom, kérem, hogy a Testület döntsön annak elfogadásáról.

A rendelettel egyidejűleg módosítani kell a közterületek használatáról szóló rendeletet is, kérem, hogy azt is támogassa a Képviselő-testület.

Körmend, 2016. április 18.

**Bebes István**

**polgármester**